ఇంటర్ స్టెల్లర్
ఇంటర్ స్టెల్లర్ (2014) (ఆంగ్లం: Interstellar) చిత్రాన్ని ప్రఖ్యాత దర్శకుడు క్రిస్టోఫర్ నోలన్ దర్శకత్వం వహించారు.
ఈ చిత్రంలో కదానాయకుడిగా "మాథ్యు మెక్ కానవె" నటించారు. ఈ చిత్రం యొక్క కథ క్లుప్తంగా " భూమి మీద మానవాళి మనుగడకు ముప్పు వాటిల్లినప్పుడు విశ్వంలొ ఇంకేదైనా పాలపుంతలొ మనుష్యులు జీవించుటకు అనువైన స్థలం ఉందేమో వెతుకుటకు బయలు దేరిన నలుగురు వ్యొమగాములు యొక్క కథ.
ఈ చిత్రాన్ని పారా మౌంట్ మరియు సిన్ కాపి, వార్నర్ బ్రదర్స్ సంయుక్తంగా నిర్మించారు. ఈ చిత్రం నవంబర్ 7న ప్రపంచ వ్యాప్తంగా విడుదల అయింది.
ఈ చిత్రానికి హాన్స్ జిమ్మర్ సంగీతం సమకూర్చారు. ఈ చిత్రం పూర్తిగా ఐమాక్స్ విధానం లొనె చిత్రించారు. ఈ చిత్రానికి విజువల్ ఎఫెక్ట్స్ ను "డబుల్ నెగిటివ్" సంస్థ అందించింది. 
ఈ చిత్ర ప్రీమియర్ ప్రదర్శన అక్టోబరు 24, 2014 నార్త్ అమెరికా లోని లాస్ ఎంజెల్స్ లో ప్రదర్శితమైంది. ఈ చిత్రం బాక్సాఫీస్ వద్ద ఘనవిజయం సాధించింది. ప్రపంచవ్యాప్తంగా $660.6 మిలియన్ డాలర్లు ఆర్జించింది. చిత్ర విమర్శకులు ఈ చిత్రం లోని వైజ్ఞానిక అంశాలతొ పాటు నటీనటుల నటనకు సంగీతానికి. ప్రశంసలు లభించాయి. ఈ చిత్రం 87వ ఆస్కార్ అవార్డుల అయిదు విభాగాలలో (Best Original Score, Best Sound Mixing, Best Sound Editing, Best Visual Effects and Best Production Design) స్థానం సంపాదించింది. విజువల్ ఎఫెక్ట్స్ లో ఆస్కార్ గెలుచుకుంది.
రౌడీ ఇన్‌స్పెక్టర్
రౌడీ ఇన్స్ పెక్టర్ సినిమా బి.గోపాల్ దర్శకత్వంలో బాలకృష్ణ హీరోగా నటించిన 1992 నాటి తెలుగు యాక్షన్ కథా చిత్రం. సినిమాలో కథ, స్క్రీన్ ప్లే ఆంజనేయ పుష్పానంద్ రాయగా, చిత్ర సంభాషణలు పరుచూరి బ్రదర్స్ రాశారు.
బొబ్బిలి సింహం అన్న పేరును ముందుగా నిర్ణయించి టైటిల్ రిజిస్టర్ చేసుకుని, దానికి అనుగుణమైన కథ రాసుకుంటున్న సమయంలో దర్శకుడు బి.గోపాల్ "చిన్నతంబి" అన్న తమిళ సినిమా చూసి అది తీద్దామనుకున్నారు. సినిమాను పరుచూరి బ్రదర్స్ కి కూడా చూపించగా బాలకృష్ణతో ఈ సినిమా తీస్తే సిల్వర్ జూబ్లీ ఆడుతుందని, హక్కులు కొనమని ప్రోత్సహించారు. కానీ అప్పటికే కె.ఎస్.రామారావు ఆ సినిమా హక్కులు కొని, వెంకటేష్ హీరోగా చంటి పేరిట తీస్తున్నారని తెలిసింది. ఇలా బి.గోపాల్-బాలకృష్ణ కాంబినేషన్లో చేసే సినిమాకు పలు లైన్లు అనుకుంటూ ఏదీ ఫైనలైజ్ కాని సమయంలో రచయిత పుష్పానంద్ ఓ కథతో వచ్చారు. రౌడీ ఇన్స్పెక్టర్ అన్న టైటిల్ తో రాసుకున్న ఆ కథకు అప్పటికే స్క్రీన్ ప్లే సహా పుష్పానంద్ అభివృద్ధి చేశారు. ఆ కథ విన్నప్పుడు సినిమాలో హీరో ఇంటర్వెల్ తర్వాత ఓ తప్పుడు మర్డర్ కేసు వల్ల సస్పెండ్ అవుతాడు. ఇలా ఫేక్ కేసుతో చేస్తే ప్రేక్షకుల్ని మోసం చేసినట్టయి సినిమా దెబ్బతింటుందేమోనని పరుచూరి బ్రదర్స్ ఆలోచించారు. అయితే వాళ్ళు హైదరాబాద్ వచ్చి ఈ చిత్రం గురించి చర్చించుకున్నప్పుడు ఇలాగే గ్యాంగ్ లీడర్ లోనూ హీరో మీద తప్పుడు కేసు పడుతుంది కదా ఫేక్ చేసింది విలన్ అదీ హీరోని, అంతేకాని డైరెక్టర్ ప్రేక్షకులను ఏమీ పేక్ చేయట్లేదని ఆలోచించి ఆ విషయాన్ని బి.గోపాల్ కి చెప్పి ఒప్పించారు. తర్వాత చర్చల్లో అంకుశం, కర్తవ్యం లాంటి సినిమాల్లో చివరిదాకా ప్రధానపాత్రధారి ఖాకీ యూనిఫాంలో ఉండి పోరాడినట్టు చూపడంతో విజయం సాధించాయి కనుక ఇక్కడ కూడా హీరోని యూనిఫాంకు దూరం చేయొద్దని భావించారు. అందుకు అనుగుణంగా సీన్లలో మార్పులు చేసుకుని డైలాగులు రాసుకున్నారు. సినిమాలో విలన్ మోహన్ రాజ్ పాత్ర బాలకృష్ణ పాత్రతో పోలీస్ స్టేషన్లోనే గొడవపెట్టుకునే సన్నివేశాన్ని పుష్పానంద్ రాసినప్పుడు విలన్ ఎంత మాట్లాడుతున్నా హీరో పట్టించుకోకుండా టీ తాగుతూ, స్టైల్ గా సిగరెట్ వెలిగించేలా రాశారు. అయితే విలన్ చెలరేగిపోతూండగా హీరో మౌనంగా వింటూండడం ప్రేక్షకులకు నచ్చకపోవచ్చని పరుచూరి సోదరులు భావించారు. దర్శకునికి పరుచూరి బ్రదర్స్ చెప్పిందే సమ్మతించడంతో అక్కడ బాలకృష్ణ పాత్రకు పవర్ ఫుల్ డైలాగులు రాశారు. అయితే అక్కడ బాలకృష్ణ పాత్ర చెప్పే "యూనిఫాం తీసేస్తే నీకన్నా పెద్ద రౌడీనిరా", "ఏ సెంటర్లో కొట్టుకుందాం? శరత్, సంగం" వంటి డైలాగులు మంచి ప్రేక్షకాదరణ పొంది, సినిమా విజయంలో కీలకపాత్ర పోషించాయి.